Vlaag aanvalle op paramedici dié naweek | Maroela Media
Vlaag aanvalle op paramedici dié naweek
Die stad Ekurhuleni se ramp- en noodbestuursdiens (DEMS) het gesê verskeie paramedici, brandbestryders en nooddiensvoertuie het die afgelope ruk in dié gebied onder geweld deurgeloop.
William Ntladi, DEMS-woordvoerder, het gesê 'n paramedikus is die naweek in 'n hospitaal opgeneem ná 'n aanval in Tokoza terwyl twee ambulanse se ruite deur gemeenskapslede van onderskeidelik Reigerpark en die Ramaphosa- informele nedersetting in Boksburg gebreek is.
Die paramedikus is Vrydag deur sowat 50 ontstoke gemeenskapslede in die Empilisweni- informele nedersetting in Tokoza getakel nadat hy 'n pasiënt dood verklaar het.
"Die slagoffer het na die plaaslike polisiestasie gehaas om die voorval aan te meld waarna hy na die Unie-hospitaal geneem is vir 'n mediese ondersoek. Hy is dieselfde dag nog ontslaan," het Ntladi gesê.
'n Ambulans is dieselfde aand in die Ramaphosa-nedersetting in Boksburg voorgekeer waarna gemeenskapslede 'n ruit van die voertuig gebreek het terwyl 'n pasiënt in die ambulans was. Niemand is in die voorval beseer nie, het Ntladi gesê.
'n Paramedikus is ook in 'n ambulans deur 'n pasiënt gewurg toe hy Sondag op 'n voorval in Reigerpark gereageer het.
"Hy kon daarin slaag om hom [uit die pasiënt se greep] te bevry en uit die ambulans te spring. Die pasiënt en sy beweerde medepligtiges het die mediese span agtervolg, met een van die aanvallers wat met 'n mes gewapen was," het Ntladi gesê. Die paramedici kon van die aanvallers wegkom.
Die ambulans is ook gedurende die voorval met klippe bestook en 'n ruit is in die proses gebreek. Die voorvalle is by die polisie aangemeld.
Ntladi het gemeenskapslede herinner dat 'n beskadigde nooddiensvoertuig lank kan neem om herstel te word. Dit kan gemeenskapslede wat hulp van nooddienste gedurende dié tyd vereis, raak.
Ma se moordenaar gevonnis
Nóg 'n moord in Pretoriase informele nedersetting
Die aanvalle op noodpersoneellede is 'n nuwe laagtepunt in die Nuwe Suid-Afrika se geskiedenis. Wat 'n tragiese situasie!!!
Hou op om in sulke gebiede 'n diens te lewer.
Laat hulle op hulle eie sukkel as hulle nie gehelp wil word laat net die staat se voertuie daar gaan werk dan kyk ons wat maaak die anc??
En dis wat gebeur as jy alles verniet kry
Daar is blykbaar niks meer in die armsalige 3de wereld land van ons wat respekteer word nie. Kom nou net terug van besoek aan VSA waar ons 7 state besoek het in 6 weke. Dit was 'n helse kultuur skok om te sien hoe 'n 1ste wereld funksioneer. Nou verstaan ek ook hoekom mense kan emigreer en sy powere vaderland agterlaat.Ongelukkig is ek amper 70 jr oud,as ek geweet het in 2001 wat ek nou weet sou ek daardie tyd plan gemaak het toe ons moes pakket vat.Dit was om plek te maak vir mense wat die land nou op… Lees meer »